《挽徐孟义》
明代·贡安甫

箫鼓元宵满市城，朝来忽报薤歌声。竹窗秋月何人读，药畹春云有子耕。

枕上鹿蕉今日梦，酒中山水旧时情。梅花乱落江天杳，愁听西风独雁鸣。

作者简介：明常州府江阴人，字克仁。弘治九年进士。授长垣知县，擢御史。尝疏劾寿宁侯张鹤龄不法。正德初，诸御史上公疏请留刘大夏，由安甫执笔。被刘瑾列为“奸党”，除名为民。十余年后再起为山东按察佥事，寻归。